kardosdrur/scandi-wiki huggingface dataset:
Alice Vestergaard

Alice Vestergaard Ellemann-Jensen  (født 29. juli 1937 i Aabybro) er en dansk tidligere journalist, chefredaktør og redaktionschef.

Ellemann-Jensen blev uddannet ved Ringsted Folketidende, hvorfra hun i 1959 kom til Vendsyssel Tidende. I 1963 blev hun nyhedsoplæser på Radioavisen som den første kvinde. I 1965 blev hun studievært på TV Avisen – også som den første kvinde. I 1985 kom hun til Søndags-B.T. som chefredaktør, men blev ved etableringen af TV 2 i 1988 chef for kanalens redaktion i København. Hun gik på pension i 1999.

Hun har været gift to gange: i 1955 med journalist Per Wiking og i 1971 med Uffe Ellemann-Jensen, senere Danmarks udenrigsminister og formand for Venstre.

Se også 
Familien Ellemann

Referencer 

Journalister fra Danmark
Chefredaktører fra Danmark
Ansatte i DR
Ansatte ved TV 2
Personer fra Aabybro
Ladies European Tour

Ladies European Tour er en professionel golftour for kvinder, der blev oprettet i 1979. De fleste af turneringerne spilles i Europa, men i løbet af sæsonen er tourneringen normalt også et smut omring Australien og Asien. Pengelisten på Ladies European Tour kaldes Order of Merit.

Kvalifikation 
Udover visse specielle kriterier, som f.eks. turneringssejre, er de 90 øverste spillere på Order of Merit kvalificeret til det efterfølgende års tour. Derudover kan andre spillere få visse begrænsede spillerettigheder på touren.

Historie 
Women's Professional Golf Association (WPGA) blev etableret som en del af det britiske Professional Golfers Association (PGA) i 1978, men WPGAs medlemmer stemte i 1988 for, at de ville skilles fra PGA og i stedet blive et selvstændigt forbund. De dannede Women Professional Golfers' European Tour Limited (WPGET), men i 1998 blev navnet ændret til European Ladies' Professional Golf Association, før forbundet i juli 2000 ændrede navn til det nuværende navn: Ladies European Tour.

Vindere af Order of Merit 

Golfturneringer
Småbørnspædagogik

Småbørnspædagogik er den del af den pædagogiske teori og praksis der retter sig mod det 0 til 8 årige barn. Området dækker de offentlige tilbud til børn; dagtilbud og indskoling, med det mål at udfolde barnets muligheder. På engelsk bruger man vendingen Early Childhood Education. Hertil mener mange, at man skal tilføje Care, da omsorg er en central den af småbørnspædagogikken.

Pædagogik
Wilhelm Kåge

Wilhelm Kåge født (Algot Wilhelm Nilsson) (6. marts 1889 – 25. november 1960) var en svensk kunstner, maler og keramiker.

Han var 1917–49 kunstnerisk leder ved Gustavsberg, hvor han i begyndelsen af 1930'erne introducerede en funktionalistisk linje med stabelbare stel.

Kåge mente, at arbejderne skulle have smukke brugsgenstande, og derfor tegnede han i 1920 et ”arbejderstel” med navnet Liljeblå.

Eksterne henvisninger 

Kunstnere fra Sverige
James Reeb

James Reeb (født 1. januar 1927, død 11. marts 1965) var en amerikansk hvid Unitarpræst fra Boston i Massachusetts som døde under en borgerretsmarch i Selma i Alabama. Reeb blev tævet ihjel af tilhængere af raceopdeling.

Reeb var født i Wichita i Kansan. Som præst i unitar-bevægelsen var han aktiv i den amerikanske borgerrettighedsbevægelse og opfordrede sine sognebørn til at deltage. Han boede sammen med sin kone og deres fire børn i kvarterer befolket af fattige farvede, hvor han følte han kunne gøre mest gavn. Indtil et par måneder før sin død havde han været hjælpepræst i unitarkirken All Souls Church i Washington D.C..

Som medlem af Southern Christian Leadership Conference (SCLC), deltog Reeb i protestmacherne fra Selma til Montgomery i 1965. Mens han var i Selma blev han den 9. marts overfaldet af en gruppe hvide  bevæbnet med køller. De tildelte ham alvorlige skader i hovedet, der var så alvorlige at han to dage senere døde på et hospital i Birmingham. Hans død medførte national opstandelse over hvide racisters adfærd i sydstaterne. Nogle blev tilligemed indignerede over at der skulle en hvid mands død til at fremkalde den nationale afstandtagen. Til sammenligning førte Jimmie Lee Jacksons død ved skud fra politiet to uger tidligere ikke til nær den samme opmærksomhed.

Præsident Lyndon B. Johnson kaldte hændelserne i Selma "en amerikansk tragedie", som skulle forstærke folks vilje til at "indføre fuld, lige og præcis justits til hele vort folk." Johnsons lovforslag om vælgerrettigheder blev forelagt kongressen mandagen efter Reebs død.

Menigheden James Reeb Unitarian Universalist Congregation i Madison i Wisconsin er opkaldt efter James Reeb.

Kilder 

Unitarer
Præster fra USA
Emil Theodor Kocher

Emil Theodor Kocher (født 25. august 1841 i Bern, Schweiz, død 27. juli 1917) var en schweizisk læge og medicinsk forsker. Han fik Nobelprisen i medicin i 1909 for sit arbejde indenfor fysiologi, patologi og kirurgi af skjoldbruskkirtelen.

Han studerede i Zürich, Berlin, London og Wien, og fik sin doktorgrad i Bern i 1865. Nogle af hans nye idéer angående skjoldbruskkirtelen var i udgangspunktet kontroversielle. Men hans vellykkede behandlinger af struma med svært få dødsfald som følge, førte efter kort tid til at han fik meget anerkendelse.

Eksterne henvisninger 

Nobelprismodtagere i medicin
Læger fra Schweiz
Personer fra Bern
Nobelprismodtagere fra Schweiz
Alouette

"Alouette" er en fransk-canadisk børnesang, som handler om at plukke fjerene af en lærke ('alouette' er fransk for lærke). Sangen er oversat til mange andre sprog, herunder engelsk.

Sangen beskriver, hvordan sangeren gradvis klargør lærken til tilberedningen (lærker var tidligere en forholdsvis udbredt spise i Canada) ved at fjerne fjerene på hovedet, halsen, ryggen, halen osv.

På samme melodi findes en sang, "Lovely Mamie", på engelsk. En kort sekvens af denne blev sunget af Elvis Presley i hans film fra 1968, Stay Away, Joe, men den er aldrig udsendt på plade.

Børnesange
Sange fra Canada
Elvis Presley-sange
Charles Lee

Charles Lee (født 6. februar 1732, død 2. oktober 1782) var en britisk soldat, som blev plantageejer i Virginia, USA.

Lee gjorde tjeneste i den kontinentale hær under den amerikanske uafhængighedskrig med slutrang som generalmajor.

Lee havde ikke noget specielt godt forhold til George Washington, som han mente var uegnet som øverstkommanderende. Trods det dårlige forhold til den øverstkommanderende var Lee på et tidspunkt Washingtons fungerende næstkommanderende grundet dårligt helbred hos den officielle næstkommanderende, generalmajor Artemas Ward.

Referencer 

Den amerikanske uafhængighedskrig
Militærfolk fra USA
Briter i 1700-tallet
Oral B

Oral B er et mærke, der ejes af firmaet Procter & Gamble og som laver produkter inden for tandhygiejne, så som f.eks. tandbørster (såvel manuelle som elektriske), tandtråd og børnetandpasta.

Kilder 
 Oversigt over produkter

Eksterne henvisninger 
 Oral B's hjemmeside  (på flere sprog, men ikke på dansk)

Mundhygiejneprodukter
Procter & Gamble
Christian Henrik Iversen

Christian Henrik Iversen (6. august 1748 – 1. marts 1827) var en dansk boghandler og avisudgiver.

C.H. Iversen blev født i København og var søn af nævnte kantor Johannes Erasmus Iversen. Efter faderens tidlige død (1755) kom han, 9 år gammel, til en farbroder, David Iversen, der var boghandler i Altona, og allerede 1764 blev han for ham bestyrer af en filial i Lübeck, som han fra 1771 drev i eget navn. På sine rejser "med Boglade" i Danmark kom han 1766 første gang til Odense, hvor han 1775 tog fast ophold som boghandler. 1778 købte han det Brandtske Bogtrykkeri her, på hvis drift han året efter fik privilegium, og nu begyndte den vittige og bevægelige mand et virksomt litterært liv.

1780 grundlagde han Fyns Stifts Journal (Iversens fynske Avis), som han fortsatte til sin død, dvs.: i 47 år; samme år grundlagde han hæfteskriftet Almennyttige Samlinger til Hjærtets Forbedring og Kundskabers Udbredelse, som han fortsatte i 20 år; 1781 begyndte han tidsskriftet Danmarks litterariske Progresser (1781-89), 1782 stiftede han et fynsk typografisk Selskab, 1783 udgav han en dansk statskalender (Kongelig dansk Hofportefeuille), 1788 oprettede han et dramatisk selskab osv.

Han blev medlem af frimurerlogen St. Knud til den gyldne Lindorm ved dennes oprettelse 10. oktober 1775. Det var ham der i logen fremsatte det forslag at man oprettede et institut til "opdrage og beklæde" 12 drenge fra Fyn og Jylland, og da logens midler ikke var store nok til at kunne understøtte det spædede han selv sammen med andre ordensbrødre til af sin private formue.

Og han skrev selv i de af ham udgivne blade, ja indlod sig i pennefejder, f.eks. med lægen Johan Clemens Tode, men navnlig med udgiverne af Odenses anden avis, Fyns Stifts Avis, først Peter von Westen og derpå Søren Hempel. I denne sidste fandt han for øvrigt en jævnbyrdig modstander, og deres stærke konkurrence fremmede i ikke ringe grad det åndelige liv i Odense.

6. august 1786 havde han ægtet Kirstine Marie Nielsen (født 1767 død 20. december 1837), datter af Mads Nielsen på Sæbegården ved Odense og Inger født Holm.

Henvisninger

Kilder 
 Thomas Hansen Erslew, Almindeligt Forfatterlexicon for Kongeriget Danmark med tilhørende Bilande fra 1814.
 Fyens Stifts Avis, 1827, nr. 36.
 Thaarup, Fædrenelandsk Nekrolog, II, 36 ff.
 C. Nyrop, Den danske Boghandels Historie, II, 58 ff.
 J. Lauritzen, Tilbageblik paa Fyns Stiftstidendes første Aarhundrede

Forlæggere fra Danmark
Chefredaktører fra Danmark
Journalister fra Danmark
Faglitterære forfattere fra Danmark
Boghandlere fra Danmark
Frimurere fra Danmark
Personer i Dansk Biografisk Leksikon
Dansksprogede forfattere fra Danmark
James Purdey & Sons

James Purdey & Sons eller Purdey er en berømt britisk våbenfabrikant, og navnet er synonymt med de fineste haglgeværer og rifler.

Firmaet blev grundlagt i 1814 af James Purdey, og hovedkvarteret ligger i London i England. Allerede i 1838 købte dronning Victoria et sæt pistoler fra Purdey, og firmaet blev kongelig hofleverandør til det det britiske kongehus i 1868.

Referencer

Eksterne henvisninger 
Officiel  hjemmeside (engelsk)

Forsvarsvirksomheder fra Storbritannien
Etableret i 1814
Purdey

Purdey kan have flere betydninger:
Purdey – engelsk sportsvåben-fabrikant
Purdey’s – engelsk sodavand
Spinout

Spinout er en amerikansk film fra 1966. Filmen, hvis hovedrolle blev spillet af Elvis Presley, blev produceret af Joe Pasternak på MGM og med Norman Taurog som instruktør. I Europa blev filmen markedsført under titlen California Holiday.

Filmen blev indspillet fra sidst i februar til 6. april 1966 og havde premiere i Memphis, Tennessee den 17. oktober 1966. Den havde dansk premiere den 26. december 1966, samme dag som Paradise, Hawaiian Style. 

Spinout var den 22. i rækken af film med Elvis Presley og blev filmet 'on location' i Californien samt i Hollywood. Filmen, hvis manuskript blev skrevet af Theodore J. Flicker og George Kirgo, handler om en talentfuld sanger og racerkører, som især er glad for tre ting i sit liv: Sin racerbil, skønne kvinder og sin single-tilværelse. Da tre bedårende piger samtidig kæmper om hans gunst ser han ikke anden udvej, end at få dem alle tre gift – med andre. Han forbliver glad ... og single.

Den danske titel på Spinout var Med foden på speederen samt, ligesom i resten af Europa, California Holiday.

Rollefordeling 
De væsentligste roller i Spinout - eller California Holiday - var fordelt således:
 Elvis Presley - Mike McCoy
 Shelley Fabares - Cynthia Foxhugh
 Diane McBain - Diana St. Clair
 Deborah Walley - Les
 Will Hutchins - Tracy

Musik 
En LP-plade med samme titel som filmen blev udsendt samtidig med filmens premiere. De første ni sange på pladen blev indspillet i midten af februar 1966 hos Radio Recorders i Hollywood, Californien, mens de sidste tre numre blev indspillet i maj/juni hos RCA i Nashville, Tennessee. Disse tre sange blev alle betegnet som 'bonussange' på LP'en, eftersom de ikke havde med filmen at gøre.

I Europa (og dermed også Danmark) blev soundtracket døbt California Holiday, ligesom filmen blev, men er i dag bedst kendt som Spinout.

De 12 sange på LP'en var:

Side 1 
 "Stop Look And Listen" (Joy Byers)
 indspillet 16. februar 1966
 "Adam And Evil" (Fred Wise, Randy Starr)
 indspillet 17. februar 1966
 "All That I Am" (Roy C. Bennett, Sid Tepper)
 indspillet 17. februar 1966
 "Never Say Yes" (Doc Pomus, Mort Shuman)
 indspillet 17. februar 1966
 "Am I Ready" (Roy C. Bennett, Sid Tepper)
 indspillet 16. februar 1966
 "Beach Shack" (Bernie Baum, Bill Giant, Florence Kaye)
 indspillet 16. februar 1966

Side 2 
 "Spinout" (Ben Weisman, Dolores Fuller, Sid Wayne)
 indspillet 17. februar 1966
 "Smorgasbord" (Roy C. Bennett, Sid Tepper)
 indspillet 16. februar 1966
 "I'll Be Back" (Ben Weisman, Sid Wayne)
 indspillet 17. februar 1966
 "Tomorrow Is A Long Time" (Bob Dylan) – 'bonussang'
 indspillet 25. maj 1966
 "Down In The Alley" (Jesse Stone) – 'bonussang'
 indspillet 25. maj 1966
 "I'll Remember You" (Kuiokalani Lee) – 'bonussang'
 indspillet 10. juni 1966

Andet 
 Elvis' kvindelige modspiller i filmen var Shelley Fabares. Hun er den eneste, der spillede Elvis' store kærlighed igennem tre forskellige film, nemlig, udover denne, Girl Happy fra 1965 og Clambake fra 1967.
 USA's Præsident Lyndon B. Johnson besøger Elvis under optagelserne til filmen.

Referencer

Eksterne henvisninger 

 

Elvis Presley-film
Amerikanske film fra 1966
Musicalfilm fra USA
Abu Sayyaf

Abu Sayyaf også kendt som al-Harakat al-Islamiyya er en af mange islamiske separatist-grupper, som befinder sig i og omkring de sydlige Filippiner i Bangsamoro, (Jolo, Basilan og Mindanao), hvor forskellige muslimske grupper siden 1970erne har kæmpet for etablering af en uafhængig provins i landet.

Abu Sayyaf-gruppen har siden sin start i begyndelsen af 1990'erne anvendt magtmidlerne bombning, kidnapning, attentater og pengeafpresning for at nå deres mål.

Forveksling 
En person med navnet Abu Sayyaf blev 16. maj 2015 rapporteret dræbt af amerikanske specialtropper i det østlige Syrien. Han var ISIS-commander, men uden nogen kendt tilknytning til Abu Sayyaf-gruppen i Filippinerne.

Referencer 

Terrorgrupper
Vingårdstræde

Vingårdstræde er en gade i Indre By i København, der løber parallelt med Østergade fra Nikolaj Plads i øst til Kongens Nytorv i vest. I gaden ligger den historiske bygning Kong Hans' Vingård, der har lagt navn til gaden.

Store dele af gadens nordside optages i dag af stormagasinet Magasin, mens en stor del af sydsidens bygninger i dag er ejet af Danske Bank.

Navn 
Vingårdstræde har sit navn efter Kong Hans' Vingård, en fredet bygning med oprindelse i 1400-tallet, der ligger i gaden.

Historie 

Under anlægget af Københavns metro lykkedes det her at finde rester af en gård fra vikingetiden, der havde ligget på de lave strandenge ud imod havet. I middelalderen opførtes på stedet Kong Hans' Vingård, hvor der under Kong Hans i 1500-tallet blev slået mønter. Derfor kom gården også senere til at hedde Møntergården. I 1700-tallet blev bygningen bl.a. forsynet med et stukloft, og i 1976 blev restauranten Kong Hans Kælder indrettet her, som fik forfatteren Klaus Rifbjerg som restauratør. Det var også i denne bygning, at H.C. Andersen flyttede ind på et værelse i 1827 efter sit ophold på latinskolen i Slagelse, senere Helsingør.

Mellem Bremerholm og Kongens Nytorv består gadens nordside i dag af bygninger, der indgår i stormagasinet Magasin du Nord, heriblandt et parkeringshus og Magasin du Nord Museum. Siden overfor er hovedsageligt optaget af bygninger, der indgår i Danske Banks hovedsæde.

Se også 

 Kong Hans' Vingård
 Kong Hans Kælder

Referencer

Kilder 
 
 

Gader i Indre By (København)
Inspiration (butikskæde)

Inspiration var en dansk isenkramkæde, der bestod af 45 butikker (pr. marts 2010). Kæden omsatte for 800 mio. kr. (2008) og beskæftigede ca. 500 medarbejdere.

Kæden blev etableret af 15 selvstændige isenkræmmere i 1982, der ønskede at udvikle et butikskoncept, der omfattede mere og andet end traditionelle isenkrambutikker. Butikkerne var fortsat ejet af de enkelte isenkræmmere, men kæden forestod markedsføringen, bl.a. et årligt julekatalog. Fra 1997 omfattede sortimentet en del egne mærker, ligesom Inspiration også var eneforhandler af visse udenlandske mærker. I 2008 blev kæden opkøbt af kapitalfonden Capidea samt nogle mindre aktionærer. Niels Thorborg blev samtidig bestyrelsesformand.

I 2016 havde Inspiration en omsætning på en halv mia. kr., men der var et underskud på 16 mio. kr. og en negativ egenkapital på 19 mio. kr. Det blev aftalt at fusionere med den konkurrende kæde Imerco, men det ville myndighederne ikke tillade af konkurrencemæssige grunde. I stedet fik Imerco lov til at overtage 25 af Inspirations butikker i 2017. De resterende 20 butikker skiftede navn til Værsgo og fik samtidig lov til at være mere individuelle. I 2019 blev 11 Værsgo-butikker solgt til Kop & Kande, mens resten blev lukket.

Noter 

Isenkramkæder i Danmark
Etableret i 1982
Ophørt i 2019
3C Holding
Charlotte Vigel

Charlotte Vigel (født 1970) er en dansk studievært, sangerinde og selvstændig erhvervsdrivende. Hun er født og opvokset på Bornholm, og driver sammen med barndomsveninden Tine Ipsen virksomheden Karamelleriet, der er baseret i Svaneke og København.
Charlotte Vigel var en af de faste studieværter på Radio 100FM's morgenprogram Morgenhyrderne, som hun lavede sammen med Jacob Wilson.
Tillige er hun forsanger i jam-bandet Back to the 80's. Hun deltog i Dansk Melodi Grand Prix 2000 med sangen "Hva' så med mig", skrevet af Rasmus Schwenger.

I 1990 blev hun ansat som studievært på TV 2/Bornholm. I 1995 udgav hun, som en del af pigetrioen Surprise Surprise et album af samme navn. Fra midten af 1990'erne havde hun en succesfuld sangkarriere under kunstnernavnet Tiggy i eurodance-genren i stil med Aqua og Toy-Box. Hun allierede sig med Me & My-producerne Hartmann & Langhoff og udsendte singlen "Ring-a-Ling" i 1996, der strøg direkte til tops på hitlisten og forblev nummer ét i ni uger i træk. I 1996 var hun også med på soundtracket til TV 2-julekalenderen Krummernes Jul som solist. Tiggys anden single, "Simsalabim" blev ligeledes et nummer ét hit. Succesen medvirkede at hendes debutalbum, Fairytales (1997) blev bestilt i mere end 30.000 eksemplarer, hvilket udløste en guldplade. I 1998 udsendte Tiggy sit andet album, Tiggy, der ligesom debutpladen også udkom på det japanske marked.

Diskografi

Surprise Surprise 
1995 Surprise Surprise

Album 
1997 Fairytales
1998 Tiggy

Kilder

Eksterne henvisninger 
 

Sangere fra Danmark
Erhvervsfolk fra Danmark
Radioværter fra Danmark
Personer fra Bornholm
Deltagere ved Dansk Melodi Grand Prix 2000
Anna af Danmark

Anna af Danmark kan henvise til flere personer

 Anna af Danmark (1532–1585), (født 22. november 1532) datter af Christian 3. og Dorothea af Sachsen-Lauenburg var prinsesse af Danmark, gift med August 1. af Sachsen og dermed kurfyrstinde af Sachsen.
 Anna af Danmark (1574-1619) eller Anne, datter af Frederik 2. og dronning Sofie; gift med Jakob 6. af Skotland.
Max von Gallwitz

Max Karl Wilhelm von Gallwitz (2. maj 1852 – 18. april 1937) var en tysk general fra Breslau (Wroclaw). Han udmærkede sig især under 1. verdenskrig både på Øst- og Vestfronten.

Gallwitz begyndte krigen som øverstbefalende for et armékorps på Vestfronten, men blev næsten med det samme forflyttet mod øst til den 8. armé under Hindenburg. I 1915 fik han kommandoen over armégruppe Gallwitz (12. armé) og deltog i offensiven i Galicien sammen med Mackensen, der da var chef for den 11. armé. Ved slutningen af 1915 afløste han Mackensen som chef for 11. armé, da Mackensen ledte et angreb i Rumænien.

I 1916 flyttedes Gallwitz tilbage til Vestfronten og ledte forsvaret mod de britiske angreb under Slaget ved Somme. Fra 1916 til 1918 var han chef for 5. armé i vest, hvor han især kæmpede mod de amerikanske styrker i Slaget ved Saint-Mihiel.

Fra 1920 til 1924 var han medlem af Rigsdagen som repræsentant af Deutschnationale Volkspartei.

Referencer 
 Who's Who: Max von Gallwitz
 Primary Documents: Max von Gallwitz on the Battle of St Mihiel, 12 September 1918

Adel fra Tyskland
Generaler fra Tyskland
Politikere fra Weimarrepublikken
Tysklands militære personel i 1. verdenskrig
Personer fra Schlesien
Fritz von Below

Fritz Wilhelm Theodor Karl von Below (23. september 1853 i Danzig – 23. november 1918 i Weimar) var en preussisk general i den tyske hær under 1. Verdenskrig. 

Below var chef for 8. arme efter Paul von Hindenburg fra 1914 til 1916 og 2. arme ved starten af Slaget ved Somme i 1916. Han blev tildelt ordenen Pour le Mérite 16. februar 1915.

Below var fætter til Otto von Below en anden af krigens tyske generaler.

Referencer
Who's Who: Fritz von Below

Eksterne henvisninger 

Generaler fra Preussen
Tysklands militære personel i 1. verdenskrig
Personer fra Gdansk
Tyskere i 1800-tallet
Tyskere i 1900-tallet
Douglas Haig

Feltmarskal Douglas Haig, 1. jarl af Haig (19. juni 1861 i Edinburgh – 29. januar 1928 i London) var en britisk officer og feltmarskal under 1. Verdenskrig. Han var chef for den Britiske Ekspeditionsstyrke (BEF) fra 1915 til krigens slutning. Især huskes han som øverstkommanderende under Slaget ved Somme i 1916, 3. slag ved Ypres og den serie af sejre, der ledte til tysk overgivelse i 1918.

Eksterne henvisninger 

 Douglas Haig  på Answers.com 
 

Generaler fra Storbritannien
Jarler fra Det Forenede Kongerige
Briter i 1. verdenskrig
Bjørn Kaas

Bjørn Kaas (død 1581), til Stårup Hovedgård var en dansk rigsråd der
hørte til Sparre-Kaasernes slægt og var en bror til
Niels Kaas (død 1594). I sine unge dage var
han hofsinde og var som sådan med i det følge, der
1548 ledsagede kongedatteren Anna til Sachsen. Senere
førte han et uroligt liv i udlandet. Efter sin hjemkomst havde han en
række betydelige forleninger, nemlig Vordingborg Len 1561-63, Helsingborg Len
1563-65, Malmøhus Len 1565-80 og Bygholm Len 1580-81,
hvortil kom forskellige mindre pantelen i Jylland
og Skåne. I marts 1567 blev han optaget i rigsrådet,
og kort efter sendtes han og Frands Brockenhuus til
med en styrke til Norge, hvor de kæmpede
ved Oslo og efter at have fået forstærkning fra
Bergenhus tvang Svenskerne til at ophæve belejringen
af Akershus. I slutningen af samme år var han
en af førerne for et indfald i Småland, hvilket
imidlertid mislykkedes, da de skånske bønder,der udgjorde hærens
hovedstyrke, gjorde mytteri, så toget måtte
opgives, og derefter kom han ikke til at spille nogen
større rolle i krigsførelsen. På Malmøhus havde han
i flere år (1568-73) det hverv at bevogte den berømte
statsfange Jarlen af Bothwell. Han døde 26. Marts 1581
paa Bygholm. – Foruden fædrenegården Stårupgård
ved Skive, hvis hovedbygning han opførte, ejede han Vangkjær, Kjærsgård og
Ellinggård i Vendsyssel, Vorgaard i Hellum Herred,
Tybjærggård på Sjælland og Bjersøholm i Skåne, hvor
han også opførte en ny hovedbygning, hvis rester
endnu findes; i hovedstaden ejede han ligeledes
en gård. En del af denne godsrigdom skyldte han
sin hustru, Christence Nielsdatter Rotfeldt, der
overlevede ham (død 1601). 

Niels Hemmingsens skrift «Livsens Vej»
(1570) er tilegnet Bjørn Kaas.

Eksterne kilder og henvisninger 
 Tekst efter C.F. Bricka i Dansk Biografisk Leksikon på Projekt Runeberg.

Danskere i 1500-tallet
Rigsråder fra Danmark
Personer i Dansk Biografisk Leksikon
Godsejere fra Danmark
Bjørn
Lensmænd fra Danmark
Personer i Den Nordiske Syvårskrig fra Danmark-Norge